Dewlete Çimeyanê Munzurî de amadekarîya xo ya seba rantî dewam kena. Dormeyê Çimeyanê Munzurî hetê polîs û leşkeran ame girewtene.
Wekîlê HDPyî yê Dêrsimî Alîcan Onluyî Çimeyan de tay cigêrayîşî kerdî û îfade kerd ke hukmat bingeyê asîmîlasyonî de tay xebatan kena. Onluyî vat: ''38î ra verî bi îfadeyanê bînan seba ke ma kokanê xo ra cîya bibê tîya de rayîrî, qereqolî virazîyayî. Dewlete pê tank, çek û kepçeyan dekewena îbadetxaneyêk. Na hîşmendîya rijnayîşî ya. Rayîrî ameyî girewtene. Îfadeyê merdiman  gêrîyeno. Bawerî û kulturê nê şarî rê bêhurmetî kenê. Tîya merkezê bawerî û cuye yo. Nêrazîbîyayîşê dezgehan û şarê Dêrsimî raşt o. No hêrişêk o ke nêno qebulkerdene.
